3. Godkendelse af revisionsberetning nr. 31 vedrørende årsregnskab 2021 (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Revisionsberetning nr. 32 vedrørende årsregnskabet for 2021 og 
endelig godkendelse af regnskab 2021. Herudover vedlægges beretning nr. 31 vedrørende kommunens 
revisionsaftale. Beretning nr. 31 er sendt til Byrådet 1. februar 2022.
Beretning nr. 32 omfatter den løbende og afsluttende revision af regnskab 2021. 
I henhold til Bekendtgørelse om kommunernes budget- og regnskabsvæsen, revision m.v. skal kommunens 
årsregnskab, revisionens beretning samt kopi af byrådsprotokollen fremsendes til det kommunale tilsyn. 
Samtidig sendes byrådsprotokollen til revisionen.
Revisionens gennemgang af årsregnskabet omfatter ledelsespåtegningen, ledelsens årsberetning, 
anvendt regnskabspraksis, regnskabsopgørelse, balance, obligatoriske oversigter og noter. Endvidere 
omfatter revisionen en undersøgelse af, om kommunens regnskabsaflæggelse er foretaget i 
overensstemmelse med formkravene i Indenrigs- og Boligministeriets gældende regler.
Den udførte revision har ikke givet anledning til revisionsbemærkninger. 
Revisionen har foretaget opfølgning på revisionsbemærkningen fra revisionsberetning nr. 30 af 27. maj 
2021 vedrørende dagpengesystemet [adresse], som er leveret af KMD. Kommunens revisor konstaterede i 
revisionsbemærkningen, at der i revisorerklæringen for [adresse] for 2020 var anført forbehold, og at alle 
kommuner, der anvender [adresse], modtog en revisionsbemærkning for anvendelse af systemet. 
I opfølgningen konstaterer revisionen på grundlag af revisorerklæringen for [adresse] for 2021, at der kan være 
en mindre risiko for fejl i de 3 første måneder i 2021, hvorefter forholdet er afklaret. Revisionen afslutter 
derfor revisionsbemærkningen.
Herudover er det revisionens opfattelse, at årsregnskabet 1. januar – 31. december 2021 i alle væsentlige 
henseender er rigtigt, dvs. udarbejdet i overensstemmelse med bekendtgørelse om kommuners budget- 
og regnskabsvæsen, revision m.v. 
Det er ligeledes revisionens opfattelse, at der er etableret forretningsgange og interne kontroller, der 
understøtter, at de dispositioner, der er omfattet af årsregnskabet, er i overensstemmelse med de meddelte 
bevillinger, Byrådets øvrige beslutninger, love og andre forskrifter samt med indgåede aftaler og sædvanlig 
praksis.
Revisionen har løbende i 2021 revideret de sociale områder. Revisionen vurderer, at der generelt er 
etableret hensigtsmæssige og betryggende forretningsgange mv. på personsagsområderne, samt at der 
administreres i overensstemmelse med disse. 
Byråd
28. juni 2022  19:00
Sagsnr. EMN-2022-01226
DokID: 2627962
Sagsbehandler jboj
Herudover har revisionen gennemgået personsager inden for forskellige sagsområder på socialområdet. 
Her er der foretaget test af kontroller samt juridisk revision, hvor det bl.a. er gennemgået, om kommunen 
har levet op til de gældende proceskrav. Gennemgangen har ikke givet anledning til bemærkninger.
Revisionen har på foranledning af Social- og Ældreministeriet udført temarevision omhandlende 
hjemtagelse af statsrefusion efter servicelovens § 177, stk. 2 for udgifter afholdt til tabt arbejdsfortjeneste 
efter servicelovens § 42.
Det er revisionens generelle vurdering, at kommunens forvaltning af servicelovens § 42 er korrekt, og at 
der træffes korrekte afgørelser for de berørte borgere. Ligeledes er det revisionens vurdering at 
betingelserne for at hjemtage refusion efter servicelovens § 177, stk. 2 er opfyldt.
Ud over den almindelige finansielle revision er der gennemført lovpligtig juridisk-kritisk revision og 
forvaltningsrevision.
For 2021 er udvalgt plantemaet ”Løn- og ansættelsesmæssige dispositioner” under juridisk-kritisk revision. 
Her kontrolleres, at kommunens løn- og ansættelsesmæssige dispositioner er i overensstemmelse med de 
kriterier, der er relevante for de pågældende ansættelser i henhold til gældende overenskomst og øvrige 
aftaler. Herudover foretages årligt gennemgang af plantemaet ”Rettighedsbestemte overførsler” under 
juridisk-kritisk revision. Rettighedsbestemte overførsler omfatter udbetalinger med statsrefusion til 
modtagere, der har en individuel ret til at modtage et bestemt beløb. 
Revisionen konkluderer, at gennemgangen ikke har givet anledning til anbefalinger. 
Under forvaltningsrevisionen er valgt ”Aktivitets- og ressourcestyring” i form af en vurdering af, om 
aktiviteter og ressourcer løbende tilpasses til de faktiske behov og der er tilrettelagt en hensigtsmæssig 
aktivitets- og ressourcestyring i forhold til aktiviteten. Gennemgangen har taget udgangspunkt i [adresse] 
Ludvig Larsen. 
Revisionen konkluderer, at gennemgangen ikke har givet anledning til anbefalinger. 
Endelig har revisionen afgivet revisorerklæring for kommunens indberetning og erklæring til 
Forsyningssekretariatet for 2021. Erklæringen er afgivet med forbehold. Forbeholdet er taget, idet 
kommunen ikke har genberegnet vejafvandingsbidrag i opgørelsen.
Job og Økonomi arbejder i dialog med revisionen om en løsning af denne opgave.
Det fremgår af revisionsberetningens afsnit 1.1, at resultatet af ordinær driftsvirksomhed viser et overskud 
på 160,3 mio. kr., og at resultatet af det skattefinansierede område viser et overskud på 149,9 mio. kr. 
Opgørelsen i revisionsberetningen er opgjort med udgangspunkt i Indenrigs- og Boligministeriets 
autoriserede kontoplan. I [adresse] opgøres resultatet af ordinær driftsvirksomhed og det 
skattefinansierede område typisk anderledes. Den primære forskel er, at kommunen viser jordforsyning og 
ældreboliger særskilt.
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At regnskab for 2021 godkendes endeligt.
2.
At revisionsberetning nr. 31 og nr. 32 godkendes og fremsendes til det kommunale tilsyn.
BESLUTNING
Økonomiudvalget, 21. juni 2022:
Fraværende: Ingen
Indstilles godkendt.
Byrådet, 28. juni 2022:
Fraværende: Sandra Bach, Mik Bruun 
Godkendt.
Bilag
1.
710.000 Favrskov Kommune Beretning nr. 31 Revisionsaftale (2640254)
2.
[adresse] afsluttende beretning for 2021 - nr. 32 (2723751)
